 Hishiiskaan waxaa soo xiray oo duco iyo dardaaran goobtaas ka jeediyay Islaan Bashiir Islaan Cabdille oo yiri Waa muhiim in dadka Gaalkacyo ay garwaaqsadaan ahmiyadu ay Nabaddu u leedahay noloshooda, waa dhab in gobolkaan uu dib u dhac wayni ku yimid sanadihii ugu dambeeyay, waxaan ku kalsoonahay in hishiiska maantay lagu gaaray gurigayga uu ka duwan yahay hishiisyadii hore, qorshe ahaan, iyo dad ahaanba, waxaa muhiim ah in aan dhammaanteen u istaagno sidii aan usoo celin lahayn sharafkii gobolka Mudug iyo Wadajirkiisii annagoo kaashanayna Rabbigii na abuurtay 